
**ORGANSKE OSNOVE PSIHIČKOG ŽIVOTA**

**ORGANSKE OSNOVE PSIHIČKOG ŽIVOTA**

Organsku osnovu psihičkog života predstavlja organizam u celini. Svi organi su važni za normalno psihološko funkcioniranje, ali su najznačajniji: čulni organi, nervni sistem, žlezde sa unutrašnjim lučenjem i mišići.

Podlogu psihičkog života ne čine samo mozak i nervni sistem, nego organizam u celini. Stoga ćemo, uz nervni sistem dati i osnovne informacije o čulima, mišićima i žlezdama sa unutrašnjim lučenjem koji direktnije učestvuju u psihičkom životu.

**RECEPTORI (čula)**



Receptori na koži

Receptori registriraju promene koje se zbivaju u spoljnem svetu i u našem organizmu. U odnosu na vrste draži koje registriraju, ćulne organe delimo na one koji registriraju mehaničke, hemijske, toplotne i svetlosne draži. Čulni organi se razlikuju i prema tome da li registriraju draži koje dolaze iz spoljneg sveta ili iz unutrašnjosti tela.


**EFEKTORI**

U efektore spadaju mišići i žlezde sa unutrašnjim lučenjem. Mišići su nosioci funkcije pokreta organizma, dok žlezde sa unutrašnjim lučenjem prvenstveno regulišu hemijske procese u organizmu.

***MIŠIĆI***

Mišići vrše pokrete tako da se nervnim vlaknima iz viših centara prenose nervni impulsi, što uzrokuje određene biohemijske procese i oslobađanje energije. Posledica je skupljanje i opuštanje mišića. Postoje poprečnoprugasti mišići (mišići kostura), glatki mišići (zidovi utrobe i krvnih sudova) i srčani mišić (posebna vrsta poprečnoprugastog mišića). Glatkim i srčanim mišićima ne možemo upravljati svojom voljom.


***ŽLIJEZDE SA UNUTRAŠNJIM LUČENJEM***



Žlijezde sa unutrašnjim lučenjem

Lučenjem hormona i sekreta u krv i unutrašnjost tijela, žlezde sa unutrašnjim lučenjem regulišu fiziološke procese u organizmu. Žlezde koje luče hormone u krv zovu se endokrine, dok egzokrine žlezde luče sekrete u šupljine tjela. Za psihički život čoveka uglavnom je značajna funkcija endokrinih žlijezda (**hipofiza, tiroidna ili štitna žlezda, adrenalne ili nadbubrežne žlezde.**


**NERVNI SISTEM**



Podjela nervnog sistema

Nervni sistem je najrazgranatiji sistem organa u Čovekovom organizmu. Reguliše i usklađuje rad celog organizma, omogućuje vezu organizma sa spoljnim svetom i predstavlja fiziološku osnovu psihičkog života. Obično se deli na cerebrospinalni nervni sistem i autonomni (vegetativni) deo. U okviru cerebrospinalnog su centralni nervni sistem (CNS) i periferni nervni sistem (PNS). CNS čine mozak i kičmena moždina, a PNS svi živci koji izlaze iz mozga i kičmene moždine. Nervni sistem je građen od nervnih ćelija ili neurona. Nervna ćelija može biti različitog oblika a sastoji se od neurona, jedra i produžetaka. Ćelijska opna obavija pihtijastu masu – plazmu u kojoj se nalaze tanke niti – neurofibrili koji prenose nervno uzbuđenje kroz ćeliju.

Iz nervne ćelije izdvajaju se ogranci ili produžeci koji mogu biti kraći i duži. Kraći produžeci se zovu **dendriti**i preko njih se prenose nervni impulsi u nervnu ćeliju. Duži produžetak se zove **neurit ili** **akson**koji može imati dužinu preko jednog metra. Neurit se završava razgranatom mrežom nervnih vlakana – **teledendrita**koji se spajaju sa sledećom nervnom ćelijom. Osnovna razlika između dendrita i teledendrita je funkcionalne prirode: teledendriti provode nervne impulse na drugu ćeliju, dok dendriti prihvataju nervne impulse s druge nervne ćelije i upućuju ih ka telu ćelije. Ustvari na kraju teledendrita nalaze se sitni mehurići. U njima su smješteni **neurotransimiteri** (posrednici, medijatori) koji služe kao posrednici u prenošenju impulsa sa jednog neurona na drugi. Između dva neurona postoji mikro distanca (međuprostor), koja se zove **sinapsa.**



Nervna ćelija

Više nervnih ćelija se grupiše u skupove koji lice na čvorove koji se zove **ganglion.**Snop produžetaka gangliona čini nerv ili živac. U zavisnosti od toga gde sprovode nervno uzbuđenje, razlikujemo motorne ili eferentne nerve, koji prenose nervne impulse iz centra ka periferiji, i senzorne ili aferentne, koji prenose nervne impulse od periferije organizma ka centru.

***PERIFERNI NERVNI SISTEM***

Periferni nervni sistem (PNS) služi kao spona između centralnog nervnog sistema i periferije tela. Njega čine svi nervi koji izlaze iz kičmene moždine i svi nervi koji izlaze iz mozga (moždani ili cerebralni). Razlikujemo senzitivna nervna vlakna, koja prenose nervne impulse od čulnih organa do mozga, i motorna nervna vlakna, kojima centralni nervni sistem reaguje na draži.

***CENTRALNI NERVNI SISTEM***

Funkcija svesti je sveukupnost doživljaja spoljašnjeg svijeta. Zahvaljujući upravo svojstvu senzornih nerava, čovek može primati spoljašnje podražaje, a dok mu motorni nervi omogućuju da reaguje na te podražaje. Pa ipak, sam periferni sistem ne bi mogao proraditi podražaje iz spoljašnjeg sveta i da adekvatno na njih odgovori. Te složenije psihičke aktivnosti mogu izvršiti mozak i kičmena moždina, koji zajedno čine centralni nervni sistem.